கேள்வி: கிழக்கு கர்பி-ஆங்லாங் வனவிலங்கு சரணாலயம் பற்றி நீங்கள் என்ன அறிந்துள்ளீர்கள்?
பதில்: கிழக்கு கர்பி ஆங்லாங் வனவிலங்கு சரணாலயம் (''East Karbi-Anglong Wildlife Sanctuary'') இந்தியாவின் அசாம் மாநிலத்தில் அமைந்துள்ளது. கர்பி ஆங்கலாங்கு மாவட்டத்தில் திபு நகரத்திலிருந்து 35 கிலோ மீட்டர் தொலைவில் இச்சரணாலயம் அமைந்துள்ளது. 221.81 சதுர கிலோமீட்டர் பரப்பளவில் கிழக்கு கர்பி ஆங்கலாங்கு சரணாலயம் பரவியுள்ளது. கடல் மட்டத்திலிருந்து 80 முதல் 500 மீட்டர் வரை சரணாலயத்தின் அமைவிடம் மாறுபடுகிறது. அசாம் மாநில அரசாங்கம் 2000 ஆம் ஆண்டு சூலை மாதம் 27 ஆம் நாளன்று இவ்வனப்பகுதியை வனவிலங்கு சரணாலயமாக அறிவித்தது.[http://karbianglong.nic.in/main-web/forest.htm Information on Forest Management of Karbi Anglong District]
கேள்வி: கிழக்கு கர்பி-ஆங்லாங் வனவிலங்கு சரணாலயம் - வளிமண்டலம் என்பது என்ன?
பதில்: ஆண்டு மழைப்பொழிவு சுமார் 1800 மில்லிமீட்டர் ஆகவும் சராசரி வெப்பநிலை சுமார் 34 பாகை செல்சியசு ஆகவும் குறைந்தபட்ச வெப்பநிலை 6&nbsp;°செல்சியசு ஆகவும் பதிவி செய்யப்பட்டுள்ளது.
கேள்வி: கிழக்கு கர்பி-ஆங்லாங் வனவிலங்கு சரணாலயம் - தாவரங்கள் மற்றும் விலங்கினங்கள் பற்றி விளக்கவும்.
பதில்: கிழக்கு கர்பி ஆங்லாங் வனவிலங்கு சரணாலயத்தில் புலி, யானை, கரடி, ஹுலக் கிப்பான் , சிறுத்தை, படைச்சிறுத்தை , இந்திய அலங்கு, சிறு இந்தியப் புனுகுப்பூனை , பன்றி வால் மந்தி, கடமான் போன்ற பல வகையான வனவிலங்குகள், பாலூட்டிகள் உள்ளன. கேளையாடு , முள்ளம்பன்றி, முங்கூசு, இராச நாகம், மானிட்டர் பல்லி, மலைப்பாம்பு போன்ற ஊர்வன விலங்குகளும் இச்சரணாலயத்தில் வாழ்கின்றன. சுமார் 250 பறவை இனங்கள் இங்கு இருப்பதாக பதிவு செய்யப்பட்டுள்ளன. அவற்றில் சில, மலை இருவாட்சி , பொதுவான பச்சை புறா, சிறிய துடுப்புவால் கரிச்சான் கருந்தலை மாங்குயில் போன்ற பறவைகளும் இங்கு காணப்படுகின்றன.